Guðmundur Kristjánsson forstjóri og stærsti eigandi Brim er bróðir Hjálmars Þórs Kristjánssonar stærsta eiganda Kamba og Grábrókar sem hafa verið keypt af Brim . Sjávarútvegsfyrirtækin tvö sem sagt var frá í morgun að Brim kaupir fyrir 3,1 milljarða króna , eru að sögn Vísis að stærstu hluta í eigu bróður Guðmundar Kristjánssonar forstjóra og ríflega helmingseiganda Brim , ef kaup á eignarhlutum Fisk Seafood ganga í gegn . Um er að ræða Fiskvinnsluna Kambi hf , og útgerðarfélagið Grábrók ehf , bæði í Hafnarfirði , en Hjálmar Þór Kristjánsson á Grábrók að fullu en 39% í Kamba . Kaupin eru háð fyrirvörum um samþykki Samkeppniseftirlitsins , en jafnframt fer Brim yfir hámark um kvótaeign eins fyrirtækis með kaupunum , en segir í tilkynningu að það verði komið í samt horf innan hálfs árs . Upphaflega var fyrirsögn þessarar fréttar „ Guðmundur kaupir af bróður sínum " . Hefur henni verið breytt eftir að eftirfarandi athugsasem barst frá Ásgeiri Friðgeirssyni , fyrir hönd Brims hf. : „ Það er ekki rétt að Guðmundur kaupi umrædd félög , eins og segir í fyrirsögn á www.vb.is . Brim hf. , sem er skráð félag í Kauphöll Íslands , hefur gert kaupsamning sem er háður fyrirvörum m.a. um áreiðanleikakönnun og samþykki stjórnar þar sem sitja fulltrúar hluthafa í félaginu . Mun stjórnin fara yfir allar forsendur samnings og meta kosti viðskiptanna fyrir hluthafa Brims . Það er rétt sem kemur fram í fréttinni að á ferðinni eru viðskipti á milli aðila sem eru viðskiptalega tengdir . Brim hefur alltaf lagt á það þunga áherslu að í slíkum viðskiptum sé farið að settum lögum og reglum og gætt að armslengdarsjónarmiðum í einu og öllu Fleiri fréttir um málefni HB Granda og Brim :